Bidra til ryddige fellesarealer!

Vi har alle et felles ansvar for at pasienter, pårørende og ansatte møter ryddige rom og arealer på sykehuset. Stadig skjer det at møbler, sykler, kasser og andre gjenstander blir satt igjen og oppbevart i korridorer og andre arealer.

I tillegg til at dette gir uryddige lokaler, skader det ofte overflatene og kan også redusere fremkommeligheten. Det er svært bekymringsfullt med tanke på at alle korridorer o.l. er rømningsveier.

Vi ser også at plakater som henges opp på vegger og dører ødelegger overflatene. Det er også et økende problem at sykler tas med inn i sykehuset og inn på kontorer. Dette er også med på økt slitasje og fører til at gulv og vegger blir ekstra skitne. Det er flott at mange sykler til jobb, og vi forsøker å legge til rette for god sykkelparkering i tilrettelagte områder.

Vi har retningslinjer som skal sikre at vi får gode fellesarealer:

PLAKATOPPSETTING:

Plakater og annen tilfeldig informasjon skal bare henges opp på oppslagstavler.

Oppslag som klistres direkte på vegger vil bli fjernet fortløpende.

Dersom det mangler oppslagstavler på hensiktsmessige steder, kan det sendes forespørsel om dette til Drift-teknisk kundesenter, e-post: Drift/teknisk kundesenter

SYKKELPARKERING:
Det er tilrettelagt for parkering av private sykler – også i sikrede/låste arealer. Det blir fortløpende vurdert om dette tilbudet skal utvides.

Private sykler, sparkesykler og andre fremkomstmidler som brukes utendørs, skal ikke benyttes innendørs eller parkeres inne i sykehuset. Fremkomstmidlene kan bli fjernet uten varsel.

BRUK AV SYKKEL/SPARKESYKKEL/ANDRE FREMKOMSTMIDLER INNENDØRS TILLATES KUN NÅR MAN ER I TJENESTE

Bruk av fremkomstmidlene skal kun skje i underetasjen og tunnelsystemet, og ikke inne på sengeposter/avdelinger. Man kan ikke benytte seg av fremkomstmidler til privat ferdsel innendørs, som bla. a. inkluderer å komme seg til og fra arbeid.

På grunn av påbud om ansvarsforsikring er det ikke tillatt å benytte private elsparkesykler til tjenesteformål. Elsparkesykler kjøpt i regi av HBHF er dekket av gjeldende ansvarsforsikring.

FARTSGRENSE VED INNENDØRS FERDSEL

Man skal alltid tilpasse farten etter omgivelsene. Man skal ikke kjøre hurtigere enn gangfart (*) i områder hvor man ser at andre ferdes (gående, annen trafikk). Brukere på utrykning tillates å kjøre med en høyere fart, men skal samtidig aktivt varsle med ringeklokke/lys.

Det presiseres at man skal være aktpågivende og varsom (også under utrykning), og at man som fører av fremkomstmiddelet selv er ansvarlig for å unngå ulykker. Dette gjelder selv om man kjører innenfor anbefalt makshastighet.

(*Gangfart tilsvarer maks 6 km/t)

HENSATTE VARER:
Varer / ting som kortvarig må plasseres i fellesarealer på vei ut av eller inn i bygget skal være tydelig merket med:

Ansvarlig avdeling og eventuelt prosjektnavn

Kontaktperson med tlf.nr

Siste frist for når varen vil være fjernet.

Det er viktig at varer / ting skal bruke kortest mulig tid fra levering til brukersted eller motsatt under transport ut fra brukersted.

Umerkede varer kan fjernes uten varsel.